open-index/open-wikipedia-markdown huggingface dataset:
Raatihuoneentori (Kööpenhamina)

**Raatihuoneentori** tai **Raatihuoneen aukio** ( tai *Raadhuspladsen*) on keskeisellä paikalla oleva aukio Kööpenhaminassa. Rådhuspladsenia reunustaa Kööpenhaminan raatihuone. Aukion pohjoisreunustalla saa alkunsa tunnettu kävelykatu Strøget. Rådhuspladsen on kiireinen läpikulkupaikka ja liikenteen solmukohta. Kesäisin aukiolla on terasseja ja näyttelyitä. Aukiolla on myös Hans Christian Andersenin patsas.

## Lähteet

## Aiheesta muualla

* Rådhuspladsen sanomalehti Politikenin webkamerassa
Kongens Nytorv

**Kongens Nytorv** () on aukio Tanskan pääkaupungin Kööpenhaminan keskustassa, tunnetun kävelykadun Strøgetin päässä. Kongens Nytorv on yksi Kööpenhaminan keskeisistä aukioista. Aukion suunnitteli vuonna 1670 kuningas Kristian V, ja sinne on sijoitettu kuninkaan ratsastajapatsas. Aukion esikuvana on ollut Pariisin *[[Place Vendôme]]*. Aukiota reunustavat Tanskan kuninkaallinen teatteri, Charlottenborgin palatsi, Ranskan Kööpenhaminan-suurlähetystö ja Hotel D’Angleterre.

## Ympäröivät rakennukset
* Tanskan kuninkaallinen teatteri (rakennettu 1872–1874)
* Charlottenborg (rakennettu 1672–1683)
* Harsdorff talo (rakennettu 1780)
* Thottin palatsi, nykyinen Ranskan Kööpenhaminan-suurlähetystö (rakennettu 1683)
* 8 Kongens Nytorv, vuoteen 1979 A. P. Moller-Maersk Groupin pääkonttori, vuoteen 2010 *[[Jyllands-Posten|Jylland-Postenin]]* Kööpenhaminan konttori (rakennettu 1908)
* Magasin du Nord, johtava tavaratalo (rakennettu 1893–1894)
* Café a Porta (rakennettu 1792)
* Lihmes Gård (rakennettu 1787)
* Hviids Vinstue, Kööpenhaminan vanhin kapakka (rakennettu 1767)
* 26 Konges Nytorv, Great Northern Telegraph Companyn pääkonttori vuoteen 2003 (rakennettu 1893)
* Hotel D’Angleterre (rakennettu 1874)
* Erichsens Palæ, Danske Bankin pääkonttori (rakennettu 1797–1799)

## Katso myös
* Kongens Nytorvin metroasema

## Lähteet

## Aiheesta muualla
Gunnel Frieberg

**Gunnel Frieberg** (1919 Malmö – 2010) oli ruotsalainen kuvanveistäjä.

Frieberg opiskeli muun muassa Kuninkaallisessa taidekorkeakoulussa.

## Veistoksia

* *[[Jannica och dockvagnen]]*, Tukholman Södermalmilla
* *Sankta Thora*, Båstadin Torekovissa
* *Sillagumma*, Malmön Södra Fisktorgetilla

## Lähteet
* bukowskis.com: Gunnel Frieberg (1919-2010)

## Aiheesta muualla
* Gunnel Friebergin veistoksia 
* Friebergin CV Skulprurförbundetin, Ruotsin kuvanveistäjäliiton sivuilla
Lilla elefanten drömmer

***Lilla elefanten drömmer*** on ruotsalaisen taiteilijan Torsten Renqvistn suunnittelema taideteos. Se on vuodesta 1978 lähtien sijainnut Ruotsin pääkaupungin Tukholman Södermalmin kaupunginosassa, Greta Garbos Torgilla. 

Teoksen valmistusmateriaali on vaaleanpunainen sementti.  

## Lähteet
Orfeusgruppen

**Orfeusgruppen** on Orfeuksen mukaan nimetty suihkulähdetaideteos Tukholmassa. Sen on veistänyt ruotsalainen kuvanveistäjä Carl Milles vuosina 1926–1936. Taideteos on sijoitettu Tukholman konserttitalon edustalle.

Hötorgetia alettiin uudistaa 1920-luvulla, ja esimerkiksi Ivar Tengbom sai tehtäväkseen suunnitella uuden konserttitalon aukion reunalle. Aukion koristelusta järjestettiin kilpailu, jonka voitti Carl Milles kuusimetrisellä Orfeus-veistoksellaan. Konserttihallisäätiö vaati kuitenkin suunnitelmiin muutoksia ja veistosryhmän lähemmäksi konserttitaloa ja sen pylväikköä. Milles uudisti ehdotusta ja korvasi muun muassa Orfeusta ympäröineen lehvästön kahdeksalla kuuntelevalla hahmolla.

## Lähteet
Oi!

**Oi!** on punkrockin tyylisuunta, joka kuuluu erityisesti skinhead-kulttuuriin. Sitä voidaan kutsua myös katupunkiksi. Tyyli syntyi 1970-luvun lopun Britanniassa, jossa sitä edusti muun muassa The Four Skins -yhtye. Oi!-musiikkia pidetään maskuliinisena, työväenluokkaisena ja aggressiivisena, mutta ei erityisen poliittisena ja kantaa ottavana. Skinhead-yhteyksiensä vuoksi jotkut luulevat Oi!-musiikkia joskus virheellisesti rasistiseksi (white power). Oi!-yhtyeet edustavat kuitenkin brittiläistä työväenluokkaista ajattelua ja 1980-luvun brittiläiset Oi!-yhtyeet esimerkiksi arvostelivat usein Margaret Thatcherin politiikkaa. Britannian ohella Oi!-musiikkitoiminta on ollut vilkasta monessa muussakin maassa, muun muassa Italiassa, Ranskassa, Saksassa ja Yhdysvalloissa.

Sanoitukset liikkuvat arkipäivän ongelmien, oluenjuonnin ja jalkapallon maailmassa. 

*Oi!* on myös Cockney-murteen ilmaisu, joka vastaa englannin kielen sanoja *hey!* tai *hello!* eli suomeksi 'hei!' tai 'hoi!'. 

## Oi!-yhtyeitä
* Oi Polloi (Iso-Britannia)
* Oppressed (Iso-Britannia)
* 4-Skins (Iso-Britannia)
* Cockney Rejects (Iso-Britannia)
* Cock Sparrer (Iso-Britannia)
* Sham 69 (Iso-Britannia)
* Perkele (Ruotsi)
* Booze & Glory (Iso-Britannia)
* Agent Bulldogg (Ruotsi)
* Gatans Lag (Ruotsi)
* Last Resort (Iso-Britannia)
* Condemned 84 (Iso-Britannia)
* Combat 84 (Iso-Britannia)
* Dose Brutal (Brasilia)
* Maraboots (Ranska)
* Lion's Law (Ranska)
* Rixe (Ranska)
* Haircut (Ranska)
* Stomper 98 (Saksa)
* Indecent Exposure (Iso-Britannia)
* Marching Orders (Australia)
* Anti-Heros (Yhdysvallat)
* Patriot (Yhdysvallat)
* Evil Conduct (Alankomaat)
* Bishops Green (Kanada)
* Komintern Sect (Ranska)
* Infa-Riot (Iso-Britannia)
* Superyob (Iso-Britannia)
* Totální Nasazení (Tšekki)
* The Business (Iso-Britannia)
* Bitter Bois (Suomi)
* Brewdriver (Suomi)
* Tammerfist (Suomi)
* The Jacklads (Suomi)
* The Prideful (Suomi)
* The Wrongdoers (Suomi)
* Fist Season (Suomi)
* The Hoist (Suomi)
* Lahtarit (Suomi)
* Laki & Järjestys (Suomi)
* Los Fastidios (Italia)
* Running Riot (Irlanti)
* Angelic Upstarts (Iso-Britannia)
* The Partisans (Iso-Britannia)
* Templars (Yhdysvallat)
* Oxblood (Yhdysvallat)
* Decibelios (Espanja)
* Crown Court (Iso-Britannia)
*The Boasters (Suomi)
*Ultra-Brewtality (Suomi)
*Blitz (Iso-Britannia)
*Reconquesta (Espanja)
* A.C.A.B (Malesia)
* Cobra (Japani)
Karlovy Varyn elokuvajuhlat

**Karlovy Varyn elokuvajuhlat** ovat filmifestivaali, joka järjestetään vuosittain heinäkuussa Karlovy Varyn kaupungissa Tšekissä. Pääpalkinto on Kristallipallo (Křišťálový glóbus).

Tapahtuma luokitellaan yhdeksi maailman 15 tärkeimmästä elokuvafestivaalista. Euroopassa sitä pidetään yhtenä viidestä tärkeimmästä, ja toisin kuin Cannesin ja Berliinin suurtapahtumissa, yleisö on keskiössä ja liput edullisia.

## Kristallipallo-pääpalkinto

## Lähteet

## Aiheesta muualla
*Virallinen sivusto 
*Karlovy Vary film festival 2006 blog on the Prague Daily Monitor
Alpha Regio

**Alpha Regio** on tutka-aaltoja hyvin heijastava alue Venuksessa. Se tunnistettiin Maasta käsin tutkalla jo 1963.
Alpha Regio sijaitsee noin paikassa 22°S, 5°E ja on läpimitaltaan 1&nbsp;500 kilometriä, ja nousee 700 metriä alemman tasangon yläpuolelle Eve Mons -nimisen tulivuoren kohdalla. Se on tyypillinen Tessera-tyypin alue. Tessera-alueella näkyy tiheä, monesta suunnasta tapahtunut pinnan rikkoutuminen. Alueen itäosassa on seitsemän laavakupolia. 

## Aiheesta muualla
*TESSERAE AND MOUNTAINS 12. Alpha Regio
*PIA00481: Venus - Three-Dimensional Perspective View of Alpha Regio
Mike Muir

**Michael ”Mike” Muir** (s. 14. maaliskuuta 1963 Venice, Los Angeles, Kalifornia) on yhdysvaltalainen laulaja, joka on laulanut muun muassa yhtyeissä Suicidal Tendencies, No Mercy ja Infectious Grooves. 

Muir on julkaissut nimellä **Cyco Miko** myös kaksi sooloalbumia 1990-luvulla samaan aikaan, kun hän lauloi Suicidal Tendenciesin ja Infectious Groovesin riveissä.

Muirin lempiyhtyeitä ja musiikillisia vaikuttajia ovat muun muassa Emerson, Lake & Palmer, Black Sabbath, UFO, The Police ja Van Halen. Muir on sanonut kiinnostuneensa funkmusiikista entisen yhtyekaverinsa Robert Trujillon kautta.

## Lähteet
Torsten Renqvist

**Torsten Renqvist** (10. toukokuuta 1924 – 13. toukokuuta 2007 Nacka, Ruotsi) oli ruotsalainen graafikko ja kuvanveistäjä. Renqvist työskenteli useimmiten puu- ja pronssimateriaalien kanssa. Hän debytoi vuonna 1950, ja vuonna 1964 hänelle myönnettiin palkinto Venetsian biennaalissa. Hänen töitään on esillä muun muassa Moderna museetissa.

## Lähteet

## Aiheesta muualla

* Hemsida
Chiesanuova (San Marino)

**Chiesanuova** on yksi San Marinon yhdeksästä kunnasta eli *castellista*. Chiesanuovassa on yhteensä 976 asukasta (2003) ja sen pinta-ala on 5,46 neliökilometriä. Se sijaitsee maan lounaisosassa ja rajautuu Fiorentinon ja San Marinon kuntiin San Marinossa sekä Sassofeltrion, San Leon ja Verucchion kuntiin Italiassa.

Chiesanuova, silloinen Busignanon linnan alue, päätti liittyä San Marinoon vuonna 1320. Se sai nykyisen nimensä () 1500-luvulla, kun S. Giovanni Battista in Curten sittemmin tuhoutunut kirkko rakennettiin uudelleen. Ratamoottoripyöräilijä Manuel Poggiali on kotoisin Chiesanuovasta. Kuntaan kuuluvat Caladinon, Confinen, Galavotton, Molarinin, Poggio Casalinon, Poggio Chiesanuovan ja Teglion *[[frazione|curaziat]]*.

## Lähteet

## Aiheesta muualla
Beta Regio

**Beta Regio** on noin 3000 kilometrin läpimittainen, melko korkealle nouseva tulivuorialue Venus-planeetalla. Sen sijainti on 25,3° pohjoista leveyttä ja 77,2° läntistä pituutta. Beta Regio on yksi Venuksen korkeimmista alueista, ulottuen 5 kilometrin korkeuteen. Neuvostoliiton avaruusluotaimet Venera 10 ja 11 laskeutuivat 1970-luvulla Beta Region alueelle ja ottivat pinnalta kuvia kivikkoisesta maisemasta. Beta Regio on eräs ensimmäisistä tutka-aaltoja hyvin heijastavista alueista, jotka on tunnistettu Maasta otetuista tutkakuvista.

Beta Regiossa on kaksi korkeaa ja laajaa tulivuorta, Theia Mons ja Rhea Mons. Alueella on yhdensuuntaisia halkeamia, eniten syvässä laaksossa nimeltä Devanna Chasma, joka jatkeineen halkaisee alueen pohjois–eteläsuunnassa. Beta Regio muistuttaa vajoamineen Itä-Afrikan hautavajoamaa. Alueella epäillään olevan aktiivisia tulivuoria. Beta Region halkova laaksosysteemi ulottuu Venuksella laajemmalle alueelle länteen ja etelään.

## Aiheesta muualla

*http://www.lpi.usra.edu/meetings/lpsc97/pdf/1317.PDF
*http://skywalker.cochise.edu/wellerr/venusname/regio.htm
Henkilöstötutkimus

**Henkilöstötutkimus** on organisaation henkilöstön tyytyväisyyttä, asenteita, työssäjaksamista tai ammattitaitoa mittaava ja analysoiva tutkimus.

Henkilöstötutkimuksen avulla pyritään tyypillisesti toteuttamaan seuraavia kehitystoimenpiteitä:
* Työtyytyväisyys- ja työhyvinvointibarometrin luominen
* Johtotyöskentelyn tehostaminen ja henkilöstölähtöisen motivointijärjestelmän kehittäminen
* Organisaation sisäisen toiminnan kokonaisvaltainen kehittäminen

Henkilöstötutkimuksessa kerätään palautetta työntekijöiltä ja johdolta. Palaute voidaan kerätä esimerkiksi seuraavia tiedonkeruu kanavia käyttäen:
* Paperinen tutkimuslomake
* Sähköpostikysely
* Web-lomake
* SMS-kysely
* Kasvotusten tapahtuva syvähaastattelu
* Puhelinhaastattelu
* Jatkuva/reaaliaikainen henkilöstötyytyväisyyden seuranta

Henkilöstötutkimuksen avulla voidaan hahmottaa tekijöitä, joihin vaikuttamalla voidaan:
* Kasvattaa työntekijöiden motivaatiota
* Ehkäistä loppuunpalamista ja työuupumusta
* Ehkäistä turhia sairauspoissaoloja
* Lisätä henkilöstön osaamista
* Parantaa sisäistä viestintää ja tiimityöskentelyä
* Kasvattaa kokonaisvaltaisesti organisaation työtehoa ja kannattavuutta

Henkilöstötutkimuksia toteuttavat Suomessa esimerkiksi jotkut markkinatutkimusalan yritykset sekä osa konsultointialan yrityksistä.

## Katso myös
* Markkinatutkimus
* Markkinointitutkimus
* Asiakastutkimus
* Sidosryhmätutkimus
* ISO 20252

## Lähteet
* ESOMAR, markkinatutkimus- ja markkinointitutkimus käsitteiden laadulliset tekijät
* ISO (International Organization for Standardization)  ISO 20252 standardi

## Aiheesta muualla

*SMTL (Suomen Markkinatutkimusliitto) 
*ESOMAR (European Society for Opinion and Marketing Research) 
*The Market Research Society 
*Marketing Research Association
Rakkautta ja piikkilankaa

__NOTOC__
**Rakkautta ja piikkilankaa** on Uniklubin debyyttialbumi, joka ilmestyi 21. toukokuuta 2004. Levy on myynyt platinaa.

Albumi debytoi Suomen virallisen listan neljännellä sijalla, ja nousi toisella listaviikollaan sijalle kolme. Levy pysytteli listalla yhteensä 20 viikkoa.

Suurin osa kappaleista on Jussin sanoittamia, albumin nimikkokappale on
Teemu Rajamäen käsialaa.

Albumi ilmestyy vinyylinä uudelleen masteroituna 9. helmikuuta 2024.

## Kappaleet
#
#
#
#
#
#
#
#
#
#
#

## Arvostelut
* Nyt.fi: 
* Soundi: 

## Lähteet

## Aiheesta muualla
* Rakkautta ja piikkilankaa discogs.com -sivustolla
Työtyytyväisyys

**Työtyytyväisyys** tarkoittaa subjektiivisesti koettua sopeutumisen astetta työssä. Työtyytyväisyys ei siis kuvaa työympäristöä vaan henkilön tyytyväisyyttä työympäristöönsä. Työtyytyväisyyteen voivat vaikuttaa monet tekijät, kuten se, 1)missä määrin hän voi työssään tyydyttää tarpeitaan ja 2)miten hyväksi hän kokee työnsä, työympäristönsä, vaikutusmahdollisuutensa sekä palkkansa. *Työtyytyväisyys* ja *[[työmotivaatio]]* sekoitetaan usein keskenään, mutta työmotivaatio kuvaa henkilön käsitystä palkkiosta, jonka hän tulee saamaan, kun taas työtyytyväisyys kuvaa henkilön käsitystä niistä palkkioista, jotka hän on jo saanut.

Tutkimusten mukaan naiset ovat Suomessa keskimäärin työtyytyväisempiä kuin miehet.

## Herzbergin kahden faktorin teoria

Usein työtyytyväisyyden mittaamisessa hyödynnetään *Herzbergin kahden faktorin teoriaa*. Herzbergin mukaan tyytyväisyys johtuu eri *faktoreista* eli tekijöistä kuin tyytymättömyys. Herzberg puhuu työtyytyväisyyttä lisäävistä *motivaatiotekijöistä* ja tyytymättömyyttä lisäävistä *hygieniatekijöistä*. Motivaatiotekijät ovat työntekijää sisäisesti palkitsevia tekijöitä, kuten tunnustuksen saaminen, menestyminen työssä, etenemismahdollisuudet ja työn mielenkiintoisuus. Hygieniatekijät ovat ulkoisesti palkitsevia, työntekijän ympäristöön liittyviä tekijöitä, kuten palkka, työyhteisön sosiaaliset suhteet, ulkoiset työolot, työn organisointi, henkilöstöpolitiikka ja työsuhdeturva. Hygieniatekijöihin keskittyvien henkilöiden on huomattu olevan työtyytymättömämpiä kuin motivaatiotekijöihin keskittyvien. Herzbergin teoriaa voidaan siis tulkita niin, että työtyytyväisyys riippuu siitä, missä suhteessa työntekijä kiinnittää huomionsa motivaatio- ja hygieniatekijöihin.

## Lähteet
Kaanaa (Pori)

**Kaanaa** ( ) on taajama ja Porin 61. kaupunginosa Meri-Porissa, Yyterin välittömässä läheisyydessä. Matkaa kaupungin keskustaan on noin 16 kilometriä. Kaanaassa asui vuonna 2013 alle 650 ihmistä. Kaanaan vesitorni toimii myös näkötornina. 

## Lähteet

## Aiheesta muualla
*
Colin Baker

**Colin Baker** (s. 8. kesäkuuta 1943) on brittiläinen näyttelijä. Hän tuli tunnetuksi etenkin ''Doctor Who'' -sarjasta, jossa hän näytteli kuudetta Tohtoria vuosina 1984–1986 ja teki sivuroolin komentaja Maxilina tarinassa *Äärettömyyden kaari* vuonna 1983. Baker tunnetaan myös Paul Merroneyn roolista BBC:n saippuasarjassa *The Brothers* (1974-1976), jota esitettiin Suomessa nimellä *[[Testamentti (televisiosarja)|Testamentti]]*.

## Aiheesta muualla
*
* BBC:n kuudennen Tohtorin kuvagalleria
Corbin Bleu

**Corbin Bleu Reivers** (s. 21. helmikuuta 1989 Brooklyn, New York, Yhdysvallat) on yhdysvaltalainen näyttelijä, malli, tanssija ja laulaja. Hän on näytellyt muun muassa *[[High School Musical]]* -elokuvissa sekä elokuvissa **' ja ''[[Jump in!]]'' ja myös televisiosarjassa ''[[Lento 29]]''.

==Ura==

Corbin Bleu aloitti uransa Targetin, Toys R Us:in ja [[Tommy Hilfiger]]in mallina. Jo kaksivuotiaana Corbin esiintyi mainoksissa ja aloitti elivuotiaana mallinuransa Ford Modeling Agency'ssa [[New York]]issa. Hieman myöhemmin hän kiinnostui tanssimisesta, joten hänen vanhempansa ilmoittivat hänet jazz- ja balettitunneille. Corbin oli ensimmäisiä Debbie Allen Dance Academy'n oppilaita. Kuusivuotiaana hän pääsi ensimmäiseen isoon työhönsä, [[Broadway (teatteri)|Broadway]]-näytelmään "Tiny Tim Is Dead", jossa hän näytteli hylättyä, orpoa mykkäpoikaa.

Huomattuaan, miten intohimoisesti Corbin seurasi isänsä David Reiversin jalanjälkiä Reiversien perhe muutti vuonna 1996 [[Los Angeles]]iin. Pian hän sai roolin televisiosarjasta ''[[High Incident]]'', ja vähän myöhemmin hän vieraili suositussa televisiosarjassa ''[[Teho-osasto (televisiosarja)|Teho-osasto]]''.

Corbin esiintyi pienissä rooleissa esimerkiksi elokuvissa ''[[Soldier]]'', ''[[Family Tree]]'', ''[[Mystery Men]]'' ja ''[[Galaxy Quest]]'', ennen kuin hän sai isomman roolin vuonna 2004 elokuvasta **'. Elokuvan menestyksen jälkeen Bleu valittiin *[[Lento 29]]* -sarjaan, joka kertoo saarelle pulaan joutuvista teineistä. Corbinilla oli pieni rooli *Ned's Declassified School Survival Guide* -sarjassa Nickelodeonilla.

Bleullä oli vuonna 2006 sivurooli menestyselokuvassa *[[High School Musical]]*, joka sai Emmy-palkinnon. Bleu esiintyi aiemmin kahdessa Hannah Montana -jaksossa. *High School Musicalin* suuren suosion seurauksena Disney päätti tehdä toisen Disney Channel -elokuvan, *[[Jump in!]]*.

Laulanaja on julkaissut Yhdysvalloissa albumin *Another Side* (2007) ja kaksi singleä, *Push It to the Limit* ja *Deal With It*.

Bleu aloitti näyttelemisen 24-vuotiaana vuonna 2013 saippuaoopperassa *[[One Life to Live]]*..

Bleu on ollut Young Artist Award (2007) ja Image Award (2007) -ehdokkaana.

## Filmografia

## Albumit
### Studioalbumit
* *Another Side* (2007)
* *Speed of Light* (2009)

### Soundtrackit
* *High School Musical* (2006)
* *Jump In!* (2007)
* *High School Musical 2* (2007)
* *High School Musical 3: Senior Year* (2008)
* *Holiday Inn, The New Irving Berlin Musical* (2017)
* *Kiss Me, Kate* (2019)

## Lähteet

## Aiheesta muualla

*
Unto Salo

**Unto Olavi Salo** () oli suomalainen arkeologi ja professori.

Salo kirjoitti ylioppilaaksi vuonna 1948 Tyrvään yhteiskoulusta. Hän suoritti filosofian kandidaatin tutkinnon Helsingin yliopistossa vuonna 1955. Tohtoriksi hän väitteli vuonna 1968. Hänen väitöskirjansa käsitteli Suomen alueen vanhempaa roomalaista rautakautta.

Unto Salo työskenteli Satakunnan museon johtajana, kunnes hänet nimitettiin vuonna 1972 Turun yliopiston arkeologian professoriksi. Hän jäi virasta eläkkeelle vuonna 1991.

Salo tutki varsinkin Satakunnan alueen pronssi- ja rautakautta, joista hän julkaisi useita kirjoja. Lisäksi Salo tutki muun muassa Varsinais-Suomen esihistoriaa, suomalaista muinaisuskoa ja kristinuskon tuloa Suomeen. Salo tunnetaan kielihistorian käyttämisestä arkeologian aputieteenä.

Vuonna 2005 Salo sai Suomen kulttuurirahaston kulttuuripalkinnon elämäntyöstään Satakunnan menneisyyden tulkitsemisesta ja kulttuurin edistämisestä.

## Teoksia
* 
* 
* 
* 
* 
* 
* 
* 
* 

## Lähteet

## Aiheesta muualla
*Unto Salon muistokirjoitus Helsingin Sanomissa
*Arkeologian professori Unto Salo (1928–2019). Kalmistopiiri 9.12.2019
Asiakastyytyväisyys

**Asiakastyytyväisyys** on termi, joka kuvastaa asiakkaan odotusten täyttymistä. Tyytyväinen asiakas suosittelee helpommin ostamaansa tuotetta tai palvelua ja ostaa todennäköisemmin samaa tuotetta tai palvelua uudestaan. Asiakastyytyväisyys itsessään ei kuitenkaan takaa asiakasuskollisuutta tai asiakkaan suositteluhalukkuutta. Asiakasuskollisuutta tutkii Suomessa vuosittain TNS Gallup Suomen asiakkuusindeksitutkimuksella.

Monessa keskisuuressa tai suuressa organisaatiossa asiakastyytyväisyys on yksi tuloskortin (balanced scorecard) keskeinen mittari. Asiakastyytyväisyys on keskeinen mittari myös ISO 9000 laatustandardissa, jossa asiakastyytyväisyyttä mitataan säännöllisin väliajoin jotta sitä voitaisiin kasvattaa kehitystoimenpiteillä. Tunnetuimpia tyytyväisyyden mittareita ovat CSAT, CES, sekä NPS.

## Katso myös
* Asiakaskokemus
* Asiakastutkimus
* Asiakkuusindeksi

## Lähteet
* Eccu Finland Oy (Asiakastyytyväisyys ja tyytyväisen asiakkaan merkitys) 
* CSMA (Customer Satisfaction Measurement Association)  
* Avaus Consulting Asiakkusindeksi Whitepaper 

### Viitteet
Globalstar

**Globalstar** Inc. on yhdysvaltalainen satelliittitietoliikennealan yritys, joka operoi matalalla Maan kiertoradalla olevaa satelliittikonstellaatiota. Yhtiön toisen sukupolven satelliitit kiertävät Maata 1&nbsp;410 kilometrin korkeudella ja 52 asteen inklinaatiokulmalla. Rataparametreista johtuen satelliitin puhelin- tai datayhteyksien peitto ei kuitenkaan kata Suomea. 

Yhtiö solmi vuonna 2024 yhteistyösopimuksen Applen 5G-matkapuhelimia ja älylaitteita tukevan uuden satelliittisukupolven rakentamisesta. Tästä syystä Globalstar tilasi kanadalaiselta MDA Space -avaruusteknologiayhtiöltä yli 50 uuden sukupolven 5G-tietoliikennesatelliittia.

1990-luvulta alkaen toiminut matalalla kiertoradalla toimiva tietoliikennesatelliittien konstellaatio, joka on yhdysvaltalaisen Space Systems/Loralin ja italialaisen Alenia Spazio yhteinen hanke. Globalstar on myös kyseistä satelliittikonstellaatiota operoiva tietoliikenneyhtiö. 

Globalstar on vaatinut taloudellisia järjestelyitä ja valtioiden tukea (mm. Italian laivaston merimiehet ovat saaneet käyttää puhelimia ilmeisesti ilmaiseksi) pysyäkseen toiminnassa. Vuonna 2010 sen liikevaihto näyttää nousevan noin 70 miljoonaan dollariin, mutta tulos voi olla tappiollinen. 

## Globalstarin toinen sukupolvi
2000-luvun alussa yhtymä etsi rahoitusta rakentaakseen toisen sukupolven Globalstar-satelliitteja. Ensimmäiset niistä piti laukaista vuoden 2010 lopussa.  Kuusi satelliittia laukaistiin keväällä 2011. Yksi niistä on ilmeisesti pysyvästi poistettu käytöstä elokuun alussa 2011 sen asennonsäädön liikemääräpyörän rikkouduttua. Toisen vastaava mekanismi on sammutettu häiriön vuoksi. Nämä laitteet olivat yhdysvaltalaisen Goodrichin valmisteita.  Näiden vikojen takia yritys joutuu hakemaan lisäaikaan oman toimintansa aloittamiseen Yhdysvalloissa, joka puolestaan on Ranskan vientirahoitusyhtiö Cofacen ehto hankkeen jo tapahtuneelle lainoitukselle. Syyskuun alussa 2011 Globalstarin lainoitusjärjestely ratkesi positiivisesti.  Lokakuussa 2011 Thales-Alenia on, vaikka tilaus lienee hyvinkin tärkeä yritykselle, kieltäytynyt Globalstarin kuuden satelliitin tilauksesta, ilmeisesti Globalstar-yrityksen taloustilanteen takia. 

## Lähteet

## Aiheesta muualla
* Globalstar-yhtiön sivusto
* Globalstar satelliittien ratojen seuranta
Sidosryhmätutkimus

**Sidosryhmätutkimus** on toimenpide, jonka avulla systemaattisesti kerätään ja analysoidaan tietoa esimerkiksi organisaation rahoittajilta, sijoittajilta, jälleenmyyjiltä, yhteistyökumppaneilta, asiakkailta, henkilöstöltä, medialta tai kuluttajilta. Sidosryhmätutkimus vastaa kysymykseen "Kuinka hyvin organisaation toiminta vastaa sidosryhmien odotuksia?".

Sidosryhmätutkimuksen toteutusprosesseja on monenlaisia, mutta yhteisenä piirteenä kaikissa:
# Määritellään nykyiset ongelmat sekä tavoitteet
# Luodaan tutkimuskonsepti
# Kerätään tietoa sidosryhmiltä
# Analysoidaan kerätty tieto
# Tehdään johtopäätöksiä toimenpiteitä analyysien pohjalta

Sidosryhmätutkimus antaa kattavan kuvan organisaation kanssa tekemisissä olevien tahojen tyytyväisyydestä, tarpeista ja odotuksista organisaatiota kohtaan. Sidosryhmätutkimuksessa tarvittava tieto ja mielipiteet kerätään tyypillisesti käyttäen esimerkiksi:
* Kirjepostitus, jossa tutkimuslomake
* Sähköpostikysely
* Web-lomake
* SMS-kysely
* Kasvotusten tapahtuva haastattelu
* Puhelinhaastattelu
* Jatkuva/reaaliaikainen sidosryhmätyytyväisyyden seuranta
Sidosryhmätutkimuksia Suomessa toteuttavat esimerkiksi osa markkinatutkimusalan yrityksistä sekä jotkin konsultointialan yritykset. 

## Katso myös

* Markkinatutkimus
* Markkinointitutkimus
* Asiakastutkimus
* Henkilöstötutkimus
* ISO 20252

## Lähteet

# ESOMAR, markkinatutkimus- ja markkinointitutkimus käsitteiden laadulliset tekijät
# ISO (International Organization for Standardization)  ISO 20252 standardi

## Aiheesta muualla

*SMTL (Suomen Markkinatutkimusliitto) 
*ESOMAR (European Society for Opinion and Marketing Research) 
*The Market Research Society 
*Marketing Research Association
Kanadan Grand Prix 1992

**Kanadan Grand Prix 1992** oli 523. Formula 1 -sarjan osakilpailu. Se ajettiin 14. kesäkuuta 1992 Circuit Gilles Villeneuve -radalla. Kilpailun voittoon ajoi McLaren -kuljettaja Gerhard Berger.

## Aika-ajot

## Kilpailun tulokset

## Muuta

*Karl Wendlingerille ja Érik Comasille ensimmäiset MM-pisteet
*Karl Wendlingerin paras sijoitus
*Lotus -tallille 450. kilpailu
*Ligier	-talli saavutti 300 MM-pisteen rajan

### Johtokierrokset

## Kilpailun Jälkeen
### MM-tilanne -kuljettajat

### Valmistajien MM-tilanne

## Lähteet

## Aiheesta muualla
*Kuvia kilpailusta
Venuksen geologia

**Venuksen geologia** tutkii Venuksen rakennetta, koostumusta sekä sen muotoutumisen historiaa. Venuksen pintaa hallitsevat tuliperäiset maastonmuodot. Planeetalla on joitakin samoja geologisia muodostumia kuin Maassa, esimerkiksi repeämälaaksoja, vuoristoja ja tulivuoria, mutta myös toisentyyppisiä. Niitä ovat soikeat koronat ja araknoidit, jotka lienevät syntyneet niiden alla olevan laavan pullistuttua.

Venuksesta puuttuvat mannerlaatat, mannerliikunnat ja maan astenosfääriä vastaava kerros. Venuksen pinta uusiutuu muutaman sadan miljoonan vuoden välein päätellen harvasta meteoriittikraatteritiheydestä.

## Aiheesta muualla

*The Soviet Exploration of Venus
*Catalog of Soviet Venus images
*Past missions - Mariner 10 
*The Voyage of Mariner 10
*Magellan mission to Venus
*Online resources of the Magellan mission to Venus 
*National Space Science Data Center's Page on Venus (NASA)
*USGS maps of Venus 
* The Face of Venus: Planetary Geology site
*Gazetteer of Planetary Nomenclature Venus Nomenclature Table Of Contents
Jukka Halonen

**Jukka Aarne Halonen** (s. 23. kesäkuuta 1960 Oulu) on suomalainen toimittaja ja tietokirjailija. 

Halonen syntyi ja kasvoi Oulussa. Hän toimi demarinuorten Lippu-lehden päätoimittajana ja Suomen Sosialidemokraatin toimittajana ja  kävi Sanoma Oy:n toimittajakoulun 1982–1983. Tämän jälkeen Halonen toimi politiikan toimittajana Helsingin Sanomissa, Sosialidemokraatissa ja Iltalehdessä ja oli 1988–1997 Demarin päätoimittaja.

Halonen oli Tarja Halosen presidentinvaalikampanjan tiedotuspäällikkö 2005–2006 ja Eero Heinäluoman viestintäavustaja valtiovarainministeriössä (2006–2007).

Halonen päätoimitti Urheilukalastus-lehteä 1991–1993 ja on toiminut Suomalaisen kalastusmatkailun edistämisseuran puheenjohtajana vuodesta 1996. Hän ideoi Suomeen Kalamaraton-kilpailun ja kirjoitti aiheesta lehtiin ja kirjoihin. Jukka Halonen valittiin Vuoden 2012 kalamieheksi.

## Lähteet
Venuksen kaasukehä

**Venuksen kaasukehä** koostuu noin 96&nbsp;%:sesti hiilidioksidista, suurin osa lopusta 4 prosentista on typpeä. Vesihöyryä on miljoonasosa siitä mitä Maassa ja sen olemassaolo viittaa tulivuoritoimintaan, koska vesihöyry muuttuu kemiallisissa reaktioissa muiksi yhdisteiksi. Planeetan pinnalla on noin 90 ilmakehän paine ja noin 460 asteen lämpötila. Venuksessa on tapahtunut karkaava kasvihuoneilmiö.

Ulospäin näkyvät kaasukehän pääosin rikkihappopisaroista koostuvat pilvet, jotka ovat syntyneet Venuksen tulivuorten purkauskaasuista. Noin 48–70&nbsp;km:n korkeudessa olevat pilvet  eivät koskaan sada Venuksen pinnalle asti.  Ne kiertävät planeetan 4 päivässä jopa 100&nbsp;m/s tuulten mukana. Tuulia ylläpitää Auringon lämmittävä vaikutus.

Pilvien seudulla 50–65&nbsp;km:n korkeudessa paine on noin 1 ilmakehää ja lämpötila 0&nbsp;°C tienoilla. 

## Olot Venuksen pinnalla
Kaasunpaine on planeetan pinnalla 92&nbsp;bar (noin 90 Maan ilmakehää) ja lämpötila&nbsp;462 °C, Venuksen pinnalle pääsee auringon valosta noin 2–3&nbsp;% pilvien läpi. Valaistus 5000&nbsp;lux, näkyvyys 3 kilometriä. Kosteus on 0,1&nbsp;%.

## Venuksen kaasukehän kerrokset

Venuksen kaasukehän lämpötilajakauma eroaa Maan ilmakehästä siten, että siinä näkyy hyvin voimakas kasvihuone-ilmiö, joka vahvistuu pintaa kohti mentäessä. Toinen ero on Venuksen troposfäärin yllä olevan lämpötilaa alentavan stratosfäärin puuttuminen, Venuksessa ei ole otsonia, joka tuottaisi tämän kerroksen, jossa lämpötila nousee huippua kohti mentäessä. Venuksen pilvet ovat planeetan troposfäärin yläosassa.

* Troposfääri 0-55/65&nbsp;km (65&nbsp;km on Maan ilmakehän mesosfääriä)
* 55/65&nbsp;km-95/120&nbsp;km mesosfääri
* Termosfääri ja eksosfääri 95/120-&nbsp;km
* Ilmakehän rajaksi lasketaan 250&nbsp;km

52,5–54&nbsp;km:n korkeudessa on 20–37&nbsp;°C:n lämpötila, ja 49,5&nbsp;km:n korkeudessa 1 ilmakehän paine, eli näillä seuduilla on samoja lukemia kuin mitä Maassa esiintyy.

## Venuksen pilvet
Paksuin pilvikerros on 49–51 kilometrin korkeudessa. Päivänpuolella pilvikerros on 45–65 kilometrin korkeudella. Yön puolella se jatkuu jopa 90&nbsp;km:n korkeuteen, jatkuen utuna 105&nbsp;km:n korkeuteen.

## Venuksen kaasukehän paine ja lämpötilajakauma

## Lähteet

## Aiheesta muualla
Serrano

**Serrano** voi tarkoittaa muun muassa seuraavia:

**Ihmisiä:**
* Carmen Jiménez Serrano (1920–2016), espanjalainen kuvanveistäjä
* Diego Serrano (s. 1973), yhdysvaltalainen näyttelijä
* Francisco Serrano (1810–1885), espanjalainen sotamarsalkka, poliitikko, valtionhoitaja ja pääministeri
* Francisco Serrano (1695–1748), espanjalainen dominikaani, pappi, lähetystyöntekijä, marttyyri ja pyhimys
* Jorge Serrano (s. 1945), Guatemalan presidentti
* Jorge Ardila Serrano (1925–2010), kolumbialainen katolinen piispa
* Josep-Lluís Serrano Pentinat (s. 1977), espanjalainen katolinen Urgellin piispa ja Andorran ruhtinaskumppani
* Julieta Serrano (s. 1933), espanjalainen näyttelijä
* Marcela Serrano (s. 1951), chileläinen kirjailija
* María Camila Osorio Serrano (s. 2001), kolumbialainen tennispelaaja
* Miguel Serrano (1917–2009), chileläinen natsiesoteerikko, diplomaatti ja kirjailija
* Nestor Serrano (s. 1955), yhdysvaltalainen näyttelijä
* Óscar Serrano Rodríguez (s. 1981), espanjalainen jalkapalloilija
* Ramón Serrano Súñer (1901–2003), espanjalainen poliitikko

**Muita:**
* ''Serrano'' (1928), Chilen laivaston hävittäjä
* Serrano-luokka, Chilen laivaston hävittäjäluokka
* Serranon kinkku eli vuoristokinkku, espanjalainen ilmakuivattu kinkkulaatu
* serrano, chilipaprikalajike
* *[[Serranon perhe]]*, espanjalainen televisiosarja.
Kent Williams

**Kent Williams** (s. 27. joulukuuta 1950 Harlem, New York) on yhdysvaltalainen näyttelijä.

## Ura
Hän aloitti musiikin ja teatterin opiskelunsa SUNY Oswegossa, josta Williams valmistui vuonna 1973. Tämän jälkeen hän opiskeli näyttelemistä San Franciscossa American Conservatory teatterissa. Hän on usein dubannut animesarjoja, joista Dragon Ball on ollut Williamsin yleisin sarja. Sitä ennen hän näytteli 1980-luvulla useissa elokuvissa kuten A Small Killing, The Day the Bubble Burst, Murder Me, Murder You ja Stranger on My Land. Williams vieraili 1980- ja 1990-luvulla eri televisiosarjoissa kuten Ihmemies MacGyver, L.A. Law, Enkelin kosketus ja Kova laki.

## Aiheesta muualla
*Kent Williams TV.comissa
Laitahyökkääjä (amerikkalainen jalkapallo)

**Laitahyökkääjä** (, *wideout*, *flanker*, *split end*, lyh. mm. *WR*, *FL* ja *SE*) on amerikkalaisessa jalkapallossa hyökkäyksen pelipaikka. 

Laitahyökkääjien pääasiallinen tehtävä hyökkäyksessä on vastaanottaa pelinrakentajan heittämä pallo sovitun heittokuvion päätteeksi. Hyökkäyksessä voi teoriassa olla kentällä yhtä aikaa yhdestä viiteen laitahyökkääjää. NFL- ja yliopistosäännöin pelattavissa otteluissa on hyökkäyspelissä kentällä kuitenkin tavallisesti kahdesta neljään laitahyökkääjää.

Juoksupeleissä laitahyökkääjän tehtävä on blokata eli estää yleensä puolustuksen kulmapuolustajia tai takapuolustajia taklaamasta pallonkantajaa tai juosta heittokuvioita hämäyksenä.

Laitahyökkääjien tärkeimmät fyysiset ominaisuudet ovat hyvä silmä&ndash;käsi-koordinaatio, pallon kiinniottokyky, räjähtävä lähtönopeus ja juoksunopeus.

## Pelipaikan englanninkielisten nimitysten merkityksiä
Englanninkielinen nimitys *wide receiver* on laitahyökkääjän yleisnimitys. **Wideout** on *wide receiver* -termin synonyymi, jota erityisesti englanninkieliset toimittajat käyttävät tiedotusvälineissä. 

Laitahyökkääjää voidaan kutsua myös muilla englanninkielisillä nimityksillä, jolloin viitataan lähinnä laitahyökkääjän sijoittumiseen hyökkäyksen aloitusryhmityksessä. 

### End
**End** oli 1950-luvulle saakka käytetty yleisnimitys laitahyökkääjästä ja tarkoitti samaa kuin nykyään *wide receiver*, laitahyökkääjä. Amerikkalaisen jalkapallon tärkeimmät hyökkäysstrategiat perustuivat vuosisadan alussa enimmäkseen juoksupeleihin, jolloin *end* oli lähinnä juoksupeleissä blokkaava pelaaja ja harvemmin heittojen vastaanottaja. Poikkeuksiakin kuitenkin oli: eräs NFL:n historian menestyneimmistä laitahyökkääjistä, Don Hutson, pelasi vuosina 1935-1945, mutta osa hänen laitahyökkääjänä tekemistään ennätyksistä kesti 1990-luvulle saakka.

### Flanker
**Flanker** on laitahyökkääjä, joka ryhmittyy aina noin yhden jaardin verran aloituslinjan taakse.

### Split End
**Split End** on laitahyökkääjä, joka ryhmittyy aina aloituslinjan tasalle ja on hyökkäysmuodostelman uloin pelaaja eli siten aina lähinnä kentän jompaakumpaa sivurajaa.

### Slot receiver
**Slot receiver** on laitahyökkääjä, joka ryhmittyy jaardin verran aloituslinjan taakse, mutta aloitusmuodostelman leveyssuunnassa melko lähelle, usein muutaman jaardin päähän hyökkäyksen linjasta. Slot receiver voi siten käyttää nopeuttaan hyväkseen ja juosta esimerkiksi puolustusmuodostelman keskelle hitaampien tukimiesten taakse nopeita kuvioita (heittopeleissä nk. ristiinjuoksukuvio ).

## Katso myös
*Sisempi laitahyökkääjä
Psalttari (soitin)

**Psalttari** on sitraperheeseen kuuluva sormin näppäiltävä, polvilla tai pöydällä pidettävä soitin, joka on kanteleen etäinen sukulainen. Psalttari syntyi antiikin Kreikassa. Psalttaria ryhdyttiin myöhemmin soittamaan myös kieliä kapuloilla lyömällä, minkä seurauksena kehittyivät dulcimer ja cembalo. Sana "psalttari" mainitaan esimerkiksi virressä "Herraa hyvää kiittäkää", joka on tehty psalmin 150 pohjalta. 

File:Cantigas de Santa Maria, Musician's Codex, page Bl-2 062V.jpg
File:B-I-2 260R large psaltery.jpg
File:Cantigas de Santa Maria, Musician's Codex, page Bl-2 096V.jpg
File:Cantigas de Santa Maria, Musician's Codex, page Bl-2 089R.jpg
File:Cantigas de Santa Maria, Musician's Codex, page Bl-2 071V.jpg
Silicon Teens

**Silicon Teens** oli  brittiläinen yhtye jonka kaikki neljä jäsentä - Darryl, Jacki, Paul ja Diane - olivat kuvitteellisia hahmoja: todellisuudessa kaikki kappaleet olivat yhtyeen levy-yhtiön perustajan Daniel Millerin soittamia, laulamia ja tuottamia. 

Silicon Teens julkaisi ainoastaan yhden albumin, *Music For Parties* (1980) joka sisältää synthpop-versioita vanhoista rock and roll -klassikoista. Albumilta julkaistiin kaksi singleä, "Memphis Tennessee" ja "Judy In Disguise", jotka eivät juurikaan saavuttaneet kaupallista menestystä. Yhtyeen tunnetuin kappale lienee Steve Martinin ja John Candyn tähdittämään vuoden 1987 *Vauhdilla Chicagoon* -komediaan päätynyt versiointi kappaleesta "Red River Rock". 

## Lähteet
Rauno Setälä

**Rauno Setälä** (20. heinäkuuta 1939 Loimaa – 25. maaliskuuta 1975 Helsinki) oli suomalainen toimittaja ja kulttuurivaikuttaja. Hän oli SKDL:n kulttuurisihteeri vuosina 1964–1971 ja *[[Hämeen Yhteistyö]]* -lehden päätoimittaja 1971–1974. 

## ''Uusstalinistin uskontunnustus''
Vuonna 1970 Setälä julkaisi kohutun kirjansa *Uusstalinistin uskontunnustus*, jossa hän muun muassa kuvasi aatteellista kehitystään ensin kulttuurivasemmistolaiseksi ja sitten kommunistiksi. Kirjassa ei käsitellä stalinismia ja se sai provosoivan nimensä kustantajan ehdotuksesta.

Stalinisti oli Setälän mukaan haukkumasana, jolla tarkoitettiin työväenliikkeen vallankumouksellisuutta korostanutta Suomen kommunistisen puolueen (SKP) oppositiota eli taistolaisia. Suomalaisesta kommunismista oli hänen mielestään tullut yleisen mielipiteen silmissä lähes ”yhteiskuntakelpoinen” ilmiö. Kun kommunisteja ei enää pelätty, porvaristo ja sosiaalidemokraatit pyrkivät siirtämään sanaan stalinismi kaiken sen kielteisen tunnelatauksen, joka aikaisemmin oli sisältynyt sanaan kommunismi. Tarkoituksena oli Setälän mukaan näin edesauttaa SKP:n hajaannusta.

Kirjassaan Setälä arvosteli sekä revisionistista yleis- ja uusvasemmistolaisuutta että dogmaattisia äärivasemmistolaisia liikkeitä. Hänen mielestään molemmat vain hajottivat ja heikensivät työväenliikettä. Setälän mukaan laajinkin porvarillinen demokratia on muodollista ja näennäistä ja suurpääoma on aina viime kädessä valmis turvautumaan väkivaltaan, jos se kokee taloudellisen valtansa riittävän uhatuksi. Siksi työväenluokan ja sitä tukevan sivistyneistön tuli Setälän mielestä sitoutua luokkataistelun logiikkaan ja varautua sosialistisen vallankumouksen edistämiseen kaikin, sekä parlamentaarisin että mahdollisimman väkivallattomin ulkoparlamentaarisin, keinoin.

## Yksityiselämä
Setälä oli naimisissa Tuula-Liina Puupon kanssa 1963–1965.

## Lähteet

## Aiheesta muualla
* Ylen elävä arkisto: Vasemmiston vappupuheet. (Sivulla videolinkki Setälän vappupuheeseen Tampereella 1972.)
George Gallup

**George Horace Gallup** (18. marraskuuta 1901 – 26. heinäkuuta 1984) oli yhdysvaltalainen tilastotieteilijä. Hän kehitti menestyneen tilastollisen otantatutkimusmenetelmän, mielipidetiedustelun eli ”gallupin”, yleisen mielipiteen mittaamiseksi. Menetelmä tuli tunnetuksi vuoden 1936 vaaleissa, kun se ennusti Franklin D. Rooseveltin uudelleenvalinnan Yhdysvaltojen presidentiksi.

## Elämänvaiheet
Gallup syntyi karjatilallisen perheeseen Jeffersonissa Iowassa. Hän lähti opiskelemaan Iowan yliopistoon vuonna 1918 ja suoritti BA-tutkinnon 1923, MA-tutkinnon 1925 ja valmistui filosofian tohtoriksi yhteiskuntatieteiden alalla 1928. Iowassa opiskellessaan Gallup toimi opiskelijalehti The Daily Iowanin toimittajana. Hänen väitöskirjansa otsikko oli *A New Technique for Objective Methods for Measuring Reader Interest in Newspapers*. Opetettuaan jonkin aikaa Iowassa hän siirtyi 1929 johtamaan journalismin tiedekuntaa Draken yliopistoon, ja sieltä hän siirtyi 1931 opettamaan ja tutkijaksi Northwestern-yliopistoon. Vuoden kuluttua hän astui Young & Rubicam -mainostoimiston palvelukseen, ja teki siellä mielipidetutkimuksia sen asiakkaille, ja näin hänestä tuli alan ensimmäinen markkinatutkimuksen johtaja. Hän oli Y&R:n palveluksessa kuusitoista vuotta. Siellä ollessaan hän perusti vuonna 1935 American Institute of Public Opinionin.
.

Gallupin uusi yritys sai 1936 valtakunnallista huomiota ennustamalla 50&nbsp;000 vastaajan vastausten perusteella oikein Yhdysvaltojen vuoden 1936 presidentinvaalien tuloksen, toisin kuin laajalti arvostettu Literary Digest -lehti. Literary Digestin paljon laajempi kysely perustui yli kahteen miljoonaan palautettuun vastaukseen, mutta ennusti tuloksen väärin. Sen lisäksi, että Gallupin ennuste osui oikeaan, hän ennusti oikein *Literary Digestin* kyselyn tuloksen ja käytti paljon pienempää satunnaisotantantaa.

Kahdentoista vuoden kuluttua Gallupin yritys erehtyi ennustamaan, että Thomas Dewey voittaisi Harry S. Trumanin vuoden 1948 presidentinvaaleissa 5–15 prosenttiyksiköllä. Gallup selitti virheen johtuneen siitä, että hän lopetti kyselyn kolme viikkoa ennen vaalipäivää.

Vuonna 1958 Gallup yhdisti kaikki kyselytoiminnot yhdeksi organisaatioksi Gallup Organization. Gallup kuoli sydäninfarktiin vuonna 1984 kesäasunnollaan Tschingelissä Bernese Oberlandissa Sveitsissä. Hänen perustamastaan yhtiöstä on monien nimenvaihdosten ja yrityskauppojen kautta tullut Kantar TNS, joka tunnettiin Suomessa aiemmin nimellä TNS Gallup Oy.

## Lähteet

## Aiheesta muualla
* George Gallup Texasin yliopiston verkkosivuilla
Neckargemünd

**Neckargemünd** [ˌnɛkaːgəˈmʏnt] on Saksan kaupunki Baden-Württembergin osavaltion luoteisosassa Rhein-Neckar-Kreisin piirikunnassa. Kaupungissa oli kesäkuun 2022 lopussa 13&nbsp;506 asukasta, ja sen pinta-ala on 26,2 neliökilometriä.

## Maantiede
Neckargemünd sijaitsee kohdassa, jossa pieni Elsenz-niminen joki virtaa Neckariin. Neckargemünd onkin saanut nimensä Neckarjoesta ja Saksan kielen verbistä *münden* ("suistua"). Kaupunki sijaitsee Baden-Württembergin, Saksan lounaisimman osavaltion, luoteisosassa lähellä Hessenin rajaa Odenwaldin keskivuoristoalueessa. Lähin suurkaupunki on Heidelberg kymmenen kilometriä länteen. Neckargemünd kuuluu Rhein-Neckar-Kreisin piirikuntaan, joka on osa Rein-Neckar-kolmion metropolialuetta.

Neckargemündin naapurikaupungit ja -kunnat ovat Heidelberg lännessä, Schönau ja Neckarsteinach pohjoisessa, Schönbrunn ja Lobbach idässä sekä Wiesloch ja Bammental etelässä. Neckarsteinach kuuluu jo Hessenin naapuriosavaltioon, jonka alue ulottuu tässä kohtaa Neckar-joelle asti.

Neckargemündin kantakaupungin lisäksi kaupungin alueeseen kuuluu Dilsbergin, Waldhilsbachin ja Mückenlochin kaupunginosat, jotka olivat vuoden 1973 kuntaliitokseen asti itsenäisiä kuntia. Kantakaupunki puolestaan jakautuu varsinaiseen Neckargemündin kantakaupunkiin (6 992 asukasta) joen vasemmalla eli eteläisellä puolella ja Kleingemündiin (1 682 asukasta) joen oikealla puolella. Kaupunginosista Dilsberg (2 126 asukasta) on historiallinen linnake samannimisen vuoren huipulla kantakaupungista itään Neckarsteinachia vastapäätä. Waldhilsbach (1 337 asukasta) on kylä keskellä metsää Königstuhlvuoren juurella. Mückenloch (1 231 asukasta) sijaitsee Dilsbergin itäpuolella lähellä Neckar-jokea.

## Lähteet

## Aiheesta muualla

*Kaupungin internetsivut
Kelloköynnös

**Kelloköynnös** (*Cobaea scandens*) on rehevä kukkiva köynnös.

## Ulkonäkö ja koko
Kelloköynnös kasvaa 2–3 metriä pitkäksi. Sen lehdet ovat tummanvihreät, varsi ja lehtiruodit punertavat. Kellomaiset kukat ovat aluksi vaaleanvihreät, muuttuvat violeteiksi.

## Alkuperä
Kelloköynnös on kotoisin Meksikosta.

## Kasvatus
Kelloköynnöksen voi kasvattaa siemenistä maaliskuussa ja istuttaa taimina ulos, kun hallan vaaraa ei ole. Sen voi saada talvehtimaan viileässä, valoisassa paikassa, kuten kuistilla.

## Lähteet

## Aiheesta muualla
* Suomen Lajitietokeskus: Kelloköynnös (''Cobaea scandens'')
* Puutarha.net: Kelloköynnös (''Cobaea scandens'')
Suleiman Kerimov

**Suleiman Abusaidovitš Kerimov** (Lezgi, , s. 22. maaliskuuta 1966 Derbent, Dagestan, Neuvostoliitto) on venäläinen oligarkki. Hän omistaa finanssikonserni GNK:n (). Kerimov on myös Venäjän parlamentin duuman jäsen. Hän edustaa Liberaalidemokraattista puoluetta.

Suleiman Kerimov on opiskellut Dagestanin yliopistossa. Liike-elämän aikakauslehti Forbes listasi maaliskuussa 2007 hänet maailman 35. rikkaimmaksi henkilöksi. Kerimov on naimisissa ja hänellä kolme lasta.

Kerimov loukkaantui vakavasti syksyllä 2006 auto-onnettomuudessa Ranskan Nizzassa. Helmikuussa 2007 hän listasi metalliyrityksensä Lontoon pörssiin.

Suleiman Kerimov omistaa GNK-yhtiön kautta 5 prosenttia Gazprom maakaasu- ja öljyjätistä, 6 prosenttia valtiojohtoisesta Sberbank-pankista ja 75 prosenttia Polymetal-kultakaivosyhtiöstä.

## Lähteet
Aitoelämänlanka

**Aitoelämänlanka** (*Ipomoea purpurea* syn. *Pharbitis purpurea*) on koristeena kasvatettu köynnöskasvi. Elämänlangaksi kutsutaan myös isokiertoa eli karhunköynnöstä (*Calystegia sepium*), joka on kiusallinen rikkaruoho. Lajit erottaa mm. siitä, että aitoelämänlangan lehdet ovat tasaisen herttamaiset, kun taas isokierron lehdet ovat kulmikkaammat.

## Ulkonäkö ja koko
Aitolämänlangan varret voivat kasvaa kahdesta kolmeen metriä pitkiksi. Lehdet ovat vaaleanvihreitä ja muodoltaan herttamaisia. Hyvissä olosuhteissa lehdistöstä tulee hyvin runsas. Kukat ovat suppilon muotoiset. Yksittäinen kukka kestää vain muutaman päivän, mutta kasvi tuottaa kierteisiä nuppuja niin paljon, että kukkia riittää koko kesäksi. Kukka vaihtaa väriä vanhetessaan. Kukan halkaisija on tyypillisesti 3–6 senttimetriä.

## Alkuperä
Aitoelämänlanka on kotoisin Meksikosta ja Keski-Amerikasta.

## Lähteet

## Aiheesta muualla
*Suomen Lajitietokeskus: Aitoelämänlanka (''Ipomoea purpurea'')
*LuontoPortti: Aitoelämänlanka (''Ipomoea purpurea'')
*ITIS: ''Ipomoea purpurea'' 
*United States Department of Agriculture (USDA): ''Ipomoea purpurea'' 
*Flora of China: ''Ipomoea purpurea'' 
*Centre for Agriculture and Biosciences International (CABI): ''Ipomoea purpurea'' (tall morning glory)
Elämänlanka

**Elämänlanka** tarkoittaa seuraavia asioita:

* elämänlangat (*Ipomoea*), kasvisuku, johon kuuluu muun muassa:
** aitoelämänlanka (*Ipomoea purpurea*), kasvilaji
* karhunköynnös eli isokierto (*Calystegia sepium*), kasvilaji
* ”Elämänlanka”, Stam1nan kappale ja single vuoden 2018 *[[Taival]]*-albumilta.
Tarzan ja kadonnut seikkailu

**Tarzan ja kadonnut seikkailu** on  Edgar Rice Burroughsin keskeneräisestä käsikirjoituksesta muokattu Tarzan-seikkailu. Sen täydensi amerikkalainen scifi- ja kauhukirjailija Joe R. Lansdale. Sen julkaisi Yhdysvalloissa Dark Horse Comics vuonna 1995 kolmena viihdelehtiä jäljittelevänä vihkona.

Tarzan jäljittää viidakkoon kadonneita taas kerran; hän löytää muinaisen kaupungin, jossa palvotaan Pellucidarista eksynyttä jättimäistä rukoilijasirkkaa. 
Tarzan ja kultaleijona Jad-bal-ja voittavat vihollisensa mutta Tarzan eksyy sortuman taakse Pellucidariin johtavaan tunneliin - jonne hän katoaa lopullisen tuntuisesti.
Mustasilmäsusanna

**Mustasilmäsusanna** (*Thunbergia alata*) on koristeena kasvatettava yksivuotinen köynnöskasvi, joka sopii sisätiloihin, kuisteille ja lasitetuille parvekkeille. Sitä voi kasvattaa amppelissa.

## Ulkonäkö ja koko
Mustasilmäsusanna kasvaa jopa kolme metriä pitkäksi. Sen kukat ovat keltaoransseja, ja niiden keskus on musta. Kasvista on saatavilla myös kelta-, oranssi- ja valkokukkaisia lajikkeita. Kukat puhkeavat lehtihankoihin. Lehdet ovat vihreät ja hammaslaitaiset.

## Koristekasvina
Siemenet kylvetään keväällä muokattuun kylvömultaan. Ruukkuun kannattaa istuttaa useampi taimi, jotta kasvista tulisi tuuheampi. Se voi kukkia 10–15 viikon päästä istutuksesta. Multa pidetään kosteana, mutta se saa kiuvahtaa hieman pinnalta. Kasvia lannoitetaan viikon välein huonekasvilannoitteella. Pitkiä versoja voidaan tukea kukkakepeillä tai leikata pois. Kuihtuneet kukat nyppäistään pois uusien kukkien muodostumisen edistämiseksi. Mustasilmäsusanna vaatii jonkin verran suoraa auringonpaistetta päivittäin, jotta se kukkii hyvin.

## Alkuperä
Mustasilmäsusanna on kotoisin trooppisesta Afrikasta.

## Lähteet
This Is Hawkwind, Do Not Panic

**This Is Hawkwind, Do Not Panic** on Hawkwindin albumi joka sisältää livenauhoituksia vuosilta 1980 ja 1984. Levy oli tuplajulkaisu joista toinen levy oli normaali lp (33 rpm) ja toinen EP (45 rpm). Ykköslevy on nauhoitettu Lewisham Odeonilla 18. joulukuuta 1980 ja kakkoslevy Stonehengen festivaaleilla kesäkuussa 1984. 

Ykköslevyn kappaleista neljä on *[[Levitation]]*-albumilta jota yhtye tuolloin promotoi ja vanhinkin kappale "Death Trap" on vuodelta 1978. 

Kakkoslevyn "Stonehenge Decoded" on Dave Brockin ja Harvey Bainbridgen tyyliltään elektronista musiikkia edustava kappale ja "Watching The Grass Grow" on alun perin Nik Turnerin Inner City Unit-yhtyeen punk-henkinen kappale. 

Levy on uudelleenjulkaistu cd:llä yhdessä Zones-albumin kanssa. Lewisham Odeonilla nauhoitetut kappaleet on myös julkaistu *[[Levitation]]*-albumin remasteroidulla painoksella.

## Kappaleet

**Levy 1 (33rpm)**

#"PSI Power" (Calvert/Brock) - 5:07
#"Levitation" (Brock) - 7:15
#"Psychosis" (ei listattu kannessa) (Bainbridge) - 1:27
#"The 5th Second Of Forever" (nimellä "Circles") (Brock/Lloyd Langton) - 4:14
#"Space Chase" (Lloyd Langton) - 3:19
#"Death Trap" (Calvert/Brock) - 4:42
#"Angels Of Death" (Brock) - 6:27
#"Shot Down In The Night" (Swindells) - 7:07

**Levy 2 (45rpm)**

#"Stonehenge Decoded" (Brock/Bainbridge) - 8:20
#"Watching The Grass Grow" (Turner/Thoms) - 3:40

## Muusikot

*Dave Brock: kitara, kosketinsoittimet, laulu
*Huw Lloyd Langton: kitara, laulu
*Harvey Bainbridge: basso, kosketinsoittimet, laulu
*Keith Hale: kosketinsoittimet (levy 1)
*Ginger Baker: rummut (levy 1)
*Nik Turner: saksofoni, huilu, laulu (levy 2)
*Alan Davey: basso, laulu (levy 2)
*Danny Thompson: rummut (levy 2)

## Julkaisuhistoria

*marraskuu 1984: Flicknife Records, SHARP022, 12"33RPM & 12"45RPM (ensimmäinen 10000 kappaleen painos avattavilla kansilla, seuraavat 5000 posterin kanssa yksillä kansilla, loput ilman posteria) 
*marraskuu 1988: Flicknife Records, SHARP1422CD, UK CD (yhdessä *[[Zones]]*-albumin kanssa) 
*toukokuu 1992: Anagram Records, CDMGRAM 54, CD UK 
*heinäkuu 1994: Griffin Music, GCDHA163-2, CD USA 
*heinäkuu 2000: Cleopatra Records, CLE08502, USA 2CD (yhdessä *[[Zones]]*-albumin kanssa)
*heinäkuu 2002: Anagram Records, CDMGRAM160, UK 2CD (yhdessä *[[Zones]]*-albumin kanssa)